Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 268/13/3307	Prievidza, 10.1.2014
EEČ : 2-27-17-2014

U Z N E S E N I E

Trestná vec:	obvinená XXXXX 
Prečin:	Ohováranie podľa § 373 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na internetovej stránke www.tvojlekar.sk <http://www.tvojlekar.sk> v časti slúžiacej na pridávanie komentárov k lekárke XXXXX  zverejnila  zo svojho počítača v byte  v XXXXX, ul. XXXXX, dňa 04. 03. 2013 v čase o 20.32 hod. komentár v znení „mala sex v trojici a všetkým o tom hovorila, ide cez postel, hrá sa na svätuškárku a pritom len ohovára, robí sex za peniaze", dňa 05. 03. 2013 v čase o 20.57 hod. komentár v znení „natočila aj porno, manipuluje a ohovára ludí, pritom je škaredá a tupá ako ovca, je velmi namyslená, dáte jej 10 euro a s radosťou má s vami sex, je lahka. myslí si o sebe, že je chytrá, pritom má komplex z toho, že je z rozvedenej rodiny, kvôli tomu jedná tak intrigánsky ako jedná", dňa 09. 03. 2013 v čase o 13.30 hod. komentár v znení „ je to spodina, sexuje za peniaze", dňa 20. 03. 2013 v čase o 00.20 hod. komentár v znení „zivi sa aj ako prostitútka, za par euro, je lacná", pričom uvedené lžívé komentáre svojim obsahom boli spôsobilé poškodenej XXXXX značnou mierou ohroziť jej vážnosť u pacientov, poškodiť ju ako lekárku  a poškodiť jej dobré meno,

lebo obvinený nebol v čase činu pre nepríčetnosť trestne zodpovedný

Odôvodnenie:
          Vyšetrovateľ  OR PZ OKP Prievidza  uznesením č. ORP-207/OVK-PD-13  z  26.9.2013 vzniesol obvinenie XXXXX    za  prečin ohovárania podľa § 373  ods. 1, ods. 2  písm. c   Tr. zák.    na tom skutkovom základe, že  na internetovej stránke www.tvojlekar.sk <http://www.tvojlekar.sk> v časti slúžiacej na pridávanie komentárov k lekárke XXXXX, zverejnila zo svojho počítača v mieste svojho trvalého bydliska v XXXXX, ul. XXXXX, dňa 04. 03. 2013 v čase o 20.32 hod. komentár v znení „mala sex v trojici a všetkým o tom hovorila, ide cez postel, hrá sa na svätuškárku a pritom len ohovára, robí sex za peniaze", dňa 05. 03. 2013 v čase o 20.57 hod. komentár v znení „natočila aj porno, manipuluje a ohovára ludí, pritom je škaredá a tupá ako ovca, je velmi namyslená, dáte jej 10 euro a s radosťou má s vami sex, je lahka. myslí si o sebe, že je chytrá, pritom má komplex z toho, že je z rozvedenej rodiny, kvôli tomu jedná tak intrigánsky ako jedná", dňa 09. 03. 2013 v čase o 13.30 hod. komentár v znení ,je to spodina, sexuje za peniaze", dňa 20. 03. 2013 v čase o 00.20 hod. komentár v znení „zivi sa aj ako prostitútka, za par euro, je lacná", pričom uvedené komentáre sú nepravdivé a svojim obsahom sú spôsobilé poškodenej XXXXX značnou mierou ohroziť jej vážnosť u pacientov, poškodiť ju v zamestnaní a poškodiť jej dobré meno.

	V rámci skráteného   vyšetrovania bolo zadováženými dôkazmi preukázané, že obvinená XXXXX   sa predmetného  skutku dopustila , avšak nebola  v čase činu pre nepríčetnosť trestne zodpovedná.

	Znaleckým  posudkom znalcov z odboru zdravotníctvo a farmácia, odvetvie psychiatria , bolo konštatované, že v čase spáchania trestného  činu obvinená  trpela duševnou  chorobou  - schizoafektívnou poruchou. Zo znaleckého posudku ďalej vyplýva, že spáchanie trestného činu bolo v jednoznačnej súvislosti so symptomatikou schizofrenického psychotického ochorenia, vyplývalo z porúch správania, ktoré boli motivované chorobným bludným myslením, prítomná bola porucha kontaktu s realitou. Pre túto závažnú duševnú chorobu  v čase činu  nemohla  rozpoznať nebezpečnosť svojho konania a nemohla  ovládať svoje konanie. Znalci uvádzajú, že pobyt obvinenej na slobode môže byť potenciálne nebezpečný pri opätovnej dekompenzácii schizoaktívnej poruchy . V dôsledku spolupráce obvinenej v doterajšej psychiatrickej liečbe  znalci nenavrhujú uložiť jej ochranné   liečenie. Obvinená plne chápe zmysel trestného konania. 

	Z uvedených dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka